E – INFO2

**ERASMUS+ PROGRAM MOBILNOSTI**

**PRIJAVE NA NATJEČAJ I PROCEDURA PRIJE MOBILNOSTI STUDENTA U OKVIRU STUDIJSKOG BORAVKA**

1. **RASPISIVANJE NATJEČAJA ZA ERASMUS+ PROGRAM MOBILNOSTI OD STRANE SVEUČILIŠTA U RIJECI**
2. **PRIPREMA STUDENTA ZA PRIJAVU NA NATJEČAJ ZA ERASMUS+ MOBILNOST**

Prije prijave na natječaj student treba proučiti sljedeće dokumente i informacije:

1. NATJEČAJ za mobilnost studenata radi studijskog boravka u okviru programa Erasmus plus (<http://www.uniri.hr/index.php?option=com_content&view=category&layout=blog&id=66&Itemid=156&lang=hr>)
2. INFORMACIJE O MOBILNOSTI STUDENATA u okviru studijskog boravka (<http://www.fthm.uniri.hr/index.php/studenata/ms-obrasci-studenti>) i (<http://uniri.hr/index.php?option=com_content&view=category&layout=blog&id=67&Itemid=157&lang=hr>)
3. UGOVORE koje Fakultet odnosno Sveučilište imaju sklopljene sa stranim institucijama (dalje: ustanova domaćina) te odabrati potencijalne ustanove za koju bi prijavili mobilnost.

*NAPOMENA:* **Voditi računa o razini studija** za koju je ugovor potpisan – preddiplomska, diplomska, poslijediplomska **te o kvotama** koje matična ustanova ima, jer se može dogoditi da više studenata aplicira za istu ustanovu domaćina i da ustanova odbije prihvatiti studente izvan kvote. (<http://www.fthm.uniri.hr/index.php/partnerske-institucije/ms-erasmus>)

1. INTERNETSKE STRANICE USTANOVE DOMAĆINA

*Proučiti posebice detaljno dio vezan uz Erasmus razmjenu*. Potrebno je i pronaći studijske programe te syllabuse kolegija koji se izvode na engleskom jeziku i usporediti ih s programom i kolegijima matične institucije (nastojati pronaći kolegije s čim više podudarnosti jer je veća šansa za priznavanjem kolegija na matičnoj instituciji).

1. **PRIJAVA NA NATJEČAJ**

**Pribaviti i ispuniti dokumente tražene u natječaju te se prijaviti na natječaj**

1. Prikupljanje potrebne natječajne dokumentacije (obvezni, dodatni i razno).
2. Prijava na natječaj i dostava dokumentacije − *online* preko *SharePoint* internetskog portala <https://spp.uniri.hr/> (preporuka koristiti *Internet Explorer* preglednik).

VAŽNO Za prijavu na *SharePoint* internetski portal potreban je AAI@EduHr elektronički identitet. Ako nemate AAI@EduHr javiti se gosp. Davoru Mijoloviću CARNet sistem inženjeru (051/294-750, [davorm@fthm.hr](mailto:davorm@fthm.hr), informatička kućica).

1. Ispunjavanje prijave *online* na *SharePortalu* i „*uplodanje*“ skeniranih dokumenata.
2. **PROVJERITI REZULTATE NATJEČAJA**

Student rezultat natječaja može provjeriti na stranicama Sveučilišta u Rijeci ili provjeriti na kontakt e-pošti koji je naveo u natječajnoj dokumentaciji.

1. **Ukoliko NIJE OSTVARENA financijska potpora**

*Student se nalazi „ispod crte“, a zadovoljio je sve uvjete natječaja*, može ostvariti mobilnost u svojstvu **zero-grant Erasmus studenta** *(samostalno se snose troškovi prijevoza, života, smještaja i drugi, student je oslobođen školarine na ustanovi domaćina).*

1. **Ukoliko JE OSTVARENA financijska potpora** (*student se nalazi „iznad crte“)*:
   * Sveučilište nominira studenta na partnersku instituciju.
   * Potrebno poslati potrebnu dokumentaciju koju ustanova domaćina traži (ponovno proučiti stranice ustanove domaćina i poslati potrebnu dokumentaciju).
   * Nakon toga ustanova domaćina donosi odluku o prihvaćanju ili odbijanju kandidata.

***Ukoliko Ustanova domaćina prihvati nominaciju***

* + Potrebno je detaljno pročitati i upoznati se s uvjetima stipendije.
  + Potpisati ugovor o studijskom boravku sa Sveučilištem u Rijeci.
  + Izraditi Europsku iskaznicu zdravstvenog osiguranja (tzv. „plava kartica“).
  + Regulirati upis na tekuću godinu na matičnoj instituciji.
  + Regulirati vizu ili privremeni boravak (ako je potrebno).

1. **SASTANAK S ERASMUS KOORDINATOROM FMTU-a**

ECTS koordinator sa studentima koji idu na mobilnost održat će službeni sastanak te ih upoznati s pravima i obvezama te dokumentacijom koja se ispunjava prije mobilnosti.

Student je obavezan prisustvovati sastanku, a poziv će dobiti putem e-pošte. Na sastanku se dodjeljuje Erasmus koordinator ugovora (osoba s Matične ustanove koja je zadužena da pomoć studentu prilikom pripreme dokumentacije).

1. **PRIPREMA DOKUMENTACIJE PRIJE ODLASKA STUDENTA NA MOBILNOST**

Dokumentacija koja se ispunjava prije mobilnosti

(<http://www.fthm.uniri.hr/index.php/studenata/ms-obrasci-studenti>)

1. **Obrazac „ERASMUS − Prijedlog predmeta za priznavanje**“ *(E-F2)*
   * tablica 1A *(student ispunjava i dostavlja Erasmus koordinatoru ugovora)*
2. **Learning Agreement for Studies (LA)** *(E-LA1)*
   * *(ispunjava student i Erasmus koordinator ugovora)*
3. **Obrazac „Odluka o obvezama studenta u Erasmus razmjeni“** *(E-F1)*
   * *(ispunjava student i Erasmus koordinator ugovora)*
4. **Odluka o Erasmus studentu za nositelje kolegija koji se polažu nakon povratka po posebnom programu** 
   * *(ispunjava Erasmus koordinator ugovora u dogovoru sa studentom).*
5. **ODABIR I PRIZNAVANJE PREDMETA NA MATIČNOJ INSTITUCIJI**

**Izbor predmeta koji se priznaju na matičnoj instituciji:**

1. Odluku o priznavanju obveznih kolegija donosi nositelj kolegija.
   * *Nositelj kolegija svoju suglasnost daje potpisom u „Obrascu o obvezama studenta u Erasmus razmjeni“ nakon pregleda i usporedbe syllabusa kolegija matične institucije i ustanove domaćina*
2. Odluku o priznavanju izbornih kolegija donosi Erasmus koordinator.
   * *Erasmus koordinator suglasnost daje potpisom u „Obrascu o obvezama studenta u Erasmus razmjeni“.*
3. Moguće je izabrati kolegije za priznavanje:

* iz semestra odlaska, ali i cijele godine u koju je student upisan (ako se radi mobilnosti u zimskom semestru);
* iz viših godina ciklusa studija u koji je student upisan (preddiplomski, odnosno diplomski odnosno doktorski ciklus);
* student može predložiti kolegije i s niže razine studija na ustanovi domaćina, te predmetni nastavnik može priznati podudaranje kolegija ako ocijeni podudaranje syllabusa i razine opterećenja;
* izborni kolegiji priznaju se bez obzira na podudaranje syllabusa, ali broj ECTS bodova mora približno odgovarati.

**Izbor predmeta koji se NE priznaju na matičnoj istituciji:**

Kolegiji se ne unose u dopunsku ispravu o studiju kao dodatni ECTS bodovi, već se informacije o kolegiju i ostvareni uspjeh unosi u Transcript of Records/Recognition Outcomes partnerske institucije

**NAPOMENA:**

* **Ako student ne položi kolegij u ustanovi domaćina, a koji se priznavao u LA, mora kolegij upisati i polagati ponovno sljedeće godine na matičnoj ustanovi**
* **Ako student ne položi minimum ECTS bodova (15), Sveučilište ima pravo tražiti od studenta da vrati dio financijske potpore**

1. **PISANJE DIPLOMSKOG/ZAVRŠNOG RADA ili DOKTORSKE DISERTACIJE**
2. Preporuča se da student prije mobilnosti (iznimno po dolasku na ustanovu domaćina) pronađe profesora *(supervisor)* koji će pratiti njegov rad za vrijeme boravka na ustanovi domaćina.
3. Profesor (*supervisor*) na kraju mobilnosti dostavlja pismo potvrde (*FINAL THESIS REPORT*) o praćenju rada studenta za vrijeme boravka na ustanovi domaćina. *(E-F3)*
4. Student koji ostvaruje mobilnost radi pisanja rada dužan je minimalno upisati i ostvariti (položiti) jedan izborni predmet koji nosi minimalno 4 ECTS-a.
5. **PREDAJA DOKUMENTACIJE PRIJE ODLASKA STUDENTA NA MOBILNOST**

Nakon što Erasmus koordinator ugovora i student ispune dokumentaciju te prikupe sve potrebne potpise predaju dokumentaciju u evidenciju studija kod gđe Denis Turalija zajedno sa svim syllabusima predmeta koji se priznaju.

Student je dužan presliku *Learning Agreementa* sa svim potpisima i pečatima dostaviti Uredu za mobilnost Sveučilišta u Rijeci prije početka mobilnosti.